राजेंद्र इंस्टिट्यूट ऑफ साइंस (रिम्स) के नेत्र विभाग में दो लड़कियों 17 साल की निर्मला और 16 साल की निशा का पहली बार कॉर्निया ट्रांसप्लांट किया गया है. इन दोनों की आखें चोट लगने से खराब हो गई थी. गिरिडीह की एक महिला ने नेत्रदान किया था, उसके बाद ही निर्मला व निशा की आंखों को नई रोशनी मिली. डॉक्टरों की 2 टीम के द्वारा यह ऑपरेशन हुआ. जिसका नेतृत्‍व डॉ राहुल प्रसाद और डॉ सुनील ने किया. रिम्‍स पहुंची स्‍वास्‍थ्‍य सचिव कॉर्निया ट्रांसप्‍लांट के मरीजों से मिलकर उनकी सेहत की भी जानकारी ली. इस दौरान उन्होंने कहा कि यह हम सभी के लिए गर्व की बात है कि अब राज्य के लोगों को कॉर्निया ट्रांसप्लांट के लिए बाहर नहीं जाना पड़ेगा.